!!! كلــمات الشــعــر !!!
لا تحاول تخترق بيدك ضميري
وبضميري تشوفلك موطئ قدم
لاتحاول ولاتحاول تخترق بيدك ضميري
وبضميري تشوفلك موطئ قدم
ولاتحاول بيدك تنكس ضميري
وتنتظر اصفك وابتسم
اني غيره وشرف واخلاق بصفاتي
وكل صفاتي شيلها هذا العلم
نكست راية بلادي وهي راية امة من ارقه الامم
يا اخي خليك منصف
تترك الاعداء وتحاكم علم
علحجيك لازم نغير بلدنه
وللعراق احنه ندور غير اسم
وعلى حجيك من كتبنه لازم نغير الخريطة ونبدل الرسم
وعلى حجيك يا اخونه لازم نحرف الاية و لازم نغير القسم
شلون نترك هالسفينة ونبحر بأصغر بلم
شلون يستعرض الجندي وما على راسه علم
شلون يلعب منتخبنه وماكو بالملعب علم
شلون نحجي على المبادئ وانتكس راس القيم
اني 6000 عام سنين عمري وجاي تلغيها الي بجرة قلم
هذا بي الله اكبر والي يحمل هذا الاسم ماينثلم
جان عاد ال خاطر ال الله اكبر شلون تقبل ينتكس هذا الاسم
تكوم تكعد انته مني والكمر لو غاب شيفيد النجم
انا الكل وانته مني واذا صرت انته مهم اني الاهم
مهما تسندني واسندك القاعدة شتفيد اذا طاح الهرم
لاترجعنه اخي للطائفية
ولانقسم الارض كل واحد سهم
ولاترجعنه اخي للمذهبية
ولانقسم السكف كل واحد علم
انته مانكست قطعة من القماش
نكست تاريخنه الغالي الاشم
بس وحق راية محمد يبقى بيرغنه يرف بعلو النجم
اعلام كل الدول كلها
اعلام هاي الدول كلها
تروح فدوة ال لون واحد من الوانك يا علمنا الغالي يا اشرف علم
يا علمنا الغالي يا اشرف علم